Ja'afar Mahmud Adam (an haife shi a ranar 12 ga watan Fabrairu, shekara ta 1960 ya bar duniya 13 ga watan Afrilu, shekara ta 2007). Haifaffen garin Daura ne ta jahar Katsina amma ya girma a birnin Kano.Ya rasu ne sanadiyar harbin bindiga da wasu da ba a san ko su waye ba, sun harbe shi a lokacin da yake sallar Asubahi a masallaci a garin birnin Kano a Unguwar Dorayi, Malamin Addinin Musulunci ne, Ahlus-Sunnah ma'ana: mabiyin kungiyar Jama'atu Izalatul Bid'ah Wa Ikamatus Sunnah Izala ne a Najeriya kungiyar Addinin Musulunci da take kokarin Kawar da Bidi'a (wato ibadun da basu da tushe a Musulunci) da tabbatar da Sunnahr ma'aiki manzon Allah SAW, wanda babban cibiyan kungiyar ta ke a Abuja.Bayan haka ya kasance mallamin Tafsirin Al-Kur'ani mai girma.￼￼ sannan za'a iya cewa shi ne jagoran salafawa-sunni a Najeriya. Ya haddace Al-Kur'ani a shekara ta 1978. Sheik Ja'afar yana yin wa'azi a Masallacin Indimi a birnin Maiduguri wanda yake samun halartar mataimakin gwamnan jahar Borno.